
Narva Linnavolikogu 19.06.2008 otsuse nr 222 "Narva linna veepuhastusjaama ning Narva linna veevarustus- ja kanalisatsioonisüsteemide rekonstrueerimise 
investeeringuprojekti kaasfinantseeringu kinnitamine" muutmine
1. Asjaolud ja menetluse käik

Narva Linnavolikogu (NLvK) 19.06.2008.a otsusega nr 222 võeti omavalitsusüksusele kohustus osaleda Narva linna veepuhastusjaama ning veevarustus- ja kanalisatsioonisüsteemide rekonstrueeri-mise investeeringuprojektis (AS-i Narva Vesi teostatav veemajandusprojekt "Narva veevarustus- ja kanalisatsioonisüsteemide rekonstrueerimine" - SFOS nr 2.10101.09-112). Sama otsusega kinnitati Narva linna kaasfinantseering, mis moodustas 25% projekti abikõlblike kulude eeldatavast maksu-musest. Projekti elluviimise käigus ilmnenud asjaolude tõttu on eelnimetatud otsust muudetud kahel korral (NLvK 06.08.2009 nr 112; NLvK 30.06.2010 nr 106). Narva linna poolsete maksete teosta-mise aluseks on 23.12.2009.a. AS-ga Narva Vesi sõlmitud sihtfinantseerimise leping nr HÕ-20.

Projekti raames täiendavate tööde teostamisest (vt NLvK 23.09.2010 nr 134) ning AS Narva Vesi ehitustööde riigihanke "Narva vee- ja kanalisatsioonitorustike rekonstrueerimise projekteerimis- ja ehitustööd" (viitenumber: 115534) korduvast vaidlustamisest tingitult, on tekkinud vajadus muuta NLvK 19.06.2008.a otsusega nr 222 kinnitatud kaasfinantseerimise kava. SA Keskkonnainvesteerin-gute Keskus (KIK) 29.11.2010.a. otsusega nr 1-25/298 muudetud rahastamisotsuse (KIK 01.07.2009 nr 1-25/36) p-i 7 kohaselt lõpeb projekti abikõlblikkuse periood 31.08.2015.a. Seega on projekti kestust pikendatud 8 (kaheksa) kuu võrra (varasem lõpukuupäev oli 31.12.2014.a). 
Narva Linna Arenduse ja Ökonoomika Ameti (NLAÖA) hinnangul ei eelda NLvK 19.06.2008.a otsuse nr 222 muutmine NLvK 26.09.2007.a määrusega nr 36 kinnitatud "Narva linna arengu-kava 2008-2015" eelnevat muutmist. Projekti andmed kuuluvad arengukavas (selle tegevuskavas) ajakohastamisele alles pärast NLvK 19.06.2008.a otsuse nr 222 muutmist. Omavalitsusüksusele vee- projektist tulenevate rahaliste kohustuste võtmine on 16.09.2009.a. kooskõlastatud Rahandus-ministeeriumiga. Seda kaasrahastamisotsuse 06.08.2009.a. kuni 29.06.2010.a. kehtinud redaktsioonis (vrd NLvK 06.08.2009 otsust nr 112 ja NLvK otsust 30.06.2010 nr 106). Kuna käesoleva otsusega linna finantskoormust aastate lõikes oluliselt muudetakse, tuleb Narva Linnavalitsuse Rahandus-ametil kaaluda kaasrahastamistingimuste muutmise täiendavat kooskõlastamist ministeeriumiga. Narva linnal lasuva kaasrahastamiskohustuse kogusuurus käesolevaga ei muutu, jäädes senisele tasemele (173 544 048,78 krooni ehk 11 091 486,20 eurot).
2. Õiguslikud alused

Tulenevalt «Haldusmenetluse seaduse» (HMS) § 68 lg-st 2 ja § 64 lg-st 1, nende koostoimes, ning «Kohaliku omavalitsuse korralduse seaduse» (KOKS) § 22 lg 1 p-st 8 ja Narva Linnavolikogu (NLvK) 29.06.2000.a määrusega nr 36/16 kinnitatud «Narva linna põhimääruse» p-st 4.4.14 kuulub NLvK 19.06.2008.a otsuse nr 222 muutmine Narva Linnavolikogu (ainu)pädevusse.
Arvestades, et NLvK 19.06.2008.a otsuse nr 222 muutmine toimub soodustatud isiku (AS-i Narva Vesi) taotlusel ja huvides, saab käesolevat otsust käsitleda õiguspärase haldusakti muutmisena isiku kasuks. HMS § 64 lg 2 kohaselt otsustab haldusorgan haldusakti kehtetuks tunnistamise kaalutlus-õiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama. Kehtetuks tunnistamise kohta sätestatut kohaldatakse ka haldusorgani poolt haldusakti muutmise ja haldusakti kehtivuse peatamise suhtes (HMS § 64 lg 1 lause II). Vastavalt HMS § 65 lg-le 2 võib õiguspärase haldusakti edasiulatuvalt (ex nunc) kehtetuks tunnistada (muuta) isiku kasuks, välja arvatud juhul, kui sama sisuga haldusakt tuleks uuesti välja anda või kui kehtetuks tunnistamine oleks vastuolus seadusega.
3. Otsus

Muuta Narva Linnavolikogu 19.06.2008.a otsuse nr 222 "Narva linna veepuhastusjaama ning Narva linna veevarustus- ja kanalisatsioonisüsteemide rekonstrueerimise investeeringuprojekti kaasfinant-seeringu kinnitamine" punkti 3.1 sõnastades see järgmiselt:

«3.1. Narva Linnavalitsusel näha ette Narva linna eelarvest laenu arvelt aastateks 2009-2015 projekti "Narva linna veepuhastusjaama ja Narva linna veevarustus- ja kanalisatsioonisüsteemide rekonst-rueerimiseks" abikõlblike kulude kaasfinantseering 25% ulatuses, kuid kogumaksumuselt mitte üle 173 544 047,78 krooni (11 091 486,20 EUR), sh: 
2009.a. 

– 
     513 743,91 krooni      (32 834,22 EUR);

2010.a. 

– 
     179 748,45 krooni      (11 488,02 EUR);

2011.a 

– 
  9 173 781,52 krooni     (586 311,50 EUR);

2012.a 

– 
38 723 283,36 krooni  (2 474 868,88 EUR);

2013.a. 

– 
51 999 399,20 krooni  (3 323 363,49 EUR);

2014.a 

– 
67 276 407,77 krooni  (4 299 746,13 EUR); 
2015.a 

– 
  5 677 743,58 krooni     (362 873,95 EUR).»
4. Rakendussätted

4.1. Narva Linnavolikogu Kantseleil teha otsus asjaosalistele teatavaks.
4.2. Otsus jõustub teatavakstegemisest.

4.3. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul otsuse teatavakstegemisest arvates.

